Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6423

7. évfolyam Hallott szöveg értése A tanuló legyen képes – az utasításokat megérteni, azokra cselekvéssel válaszolni; – jórészt ismert nyelvi eszközökkel megfogalmazott kéréseket, kérdéseket, közléseket, eseményeket megérteni; – jórészt ismert nyelvi eszközökkel megfogalmazott szövegből fontos információt kiszűrni; – egyszerű mondatokban megfogalmazott szöveg lényegét megérteni; – ismeretlen nyelvi elemek jelentését a jórészt ismert nyelvi eszközökkel megfogalmazott szövegben kikövetkeztetni. Beszédkészség A tanuló legyen képes – jórészt ismert nyelvi eszközökkel megfogalmazott kérdésekre mondatokban válaszolni; – egyszerű mondatokban közléseket megfogalmazni; – kérdéseket feltenni, eseményt elmesélni; – megértési probléma esetén segítséget kérni; – beszélgetést kezdeményezni, befejezni. Olvasott szöveg értése A tanuló legyen képes – jórészt ismert nyelvi eszközökkel megfogalmazott szöveget megérteni, abban a fontos információt megtalálni, ismeretlen nyelvi elemek jelentését kikövetkeztetni; – jórészt ismert nyelvi eszközökkel megfogalmazott szöveg lényegét megérteni; – egyszerű, képekkel illusztrált szöveget megérteni. Íráskészség A tanuló legyen képes – jórészt ismert nyelvi eszközökkel megfogalmazott, rövid szöveget diktálás után leírni; – egyszerű, strukturált szöveget (baráti üzenet, üdvözlet) létrehozni; – ismert struktúrák felhasználásával tényszerű információt közvetítő szöveget írni. 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes